**Erezia uniformei**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apropo nimeni nu-i mai presus de lege

și regulamentele militare Din (ne)fericire

poetul nu respectă nimic în afară bineînțeles

de poezie Pe care-o sanctifică zău cu fiecare

cuvințel Imnul lui național este Luceafărul

Pe care-L visează de câte ori are ocazia

Iar biblia începe întotdeauna cu Odă (în metru antic)

Cu toate că i s-a atras atenția în fiecare ședință

Îl mai trecem încă o dată pe ordinea de zi

imediat după

Treceți batalioane române Prutul

pardon Carpații

Pentru că nu-i așa

Poetul rămâne vârful de lance al simțirii românești

Am (re)scris Se-aude

OK Să revenim

Licităm

Cine dorește uniforma poetului

Adjudecat

de

cititorul

următor

Costel Zăgan, EREZII DE-O CLIPĂ II